রামোন ম্যাগসেসে পুরস্কার

**রামন ম্যাগসেসে পুরস্কার** (ফিলিপিনো: *গাওয়াদ রামন ম্যাগসেসে*) একটি বার্ষিক পুরস্কার যা ফিলিপাইনের প্রাক্তন রাষ্ট্রপতি রামোন ম্যাগসেসে-এর শাসনব্যবস্থায় সততার উদাহরণ, মানুষের জন্য সাহসী সেবা এবং গণতান্ত্রিক সমাজে বাস্তববাদী আদর্শবাদ উদযাপনের জন্য প্রবর্তন করা হয়। পুরস্কারটি ১৯৫৭ সালের এপ্রিল মাসে রকফেলার ব্রাদার্স ফান্ড এর ট্রাস্টি কর্তৃক নিউ ইয়র্ক শহরে প্রতিষ্ঠিত হয়েছিল, যাতে ফিলিপাইন সরকারের সম্মতি ছিল। এটি অনেক সময় "এশিয়ার নোবেল পুরস্কার" হিসেবে বিবেচনা করা হয়।

## ইতিহাস
১৯৫৭ সালের মে মাসে, ফিলিপাইনের সাতজন শীর্ষস্থানীয় ব্যক্তিবর্গকে রামোন ম্যাগসেসে এওয়ার্ড ফাউন্ডেশন (আরএমএএফ) ট্রাস্টি বোর্ডের সদস্য করা হয়। এই অ-লাভজনক প্রতিষ্ঠানটি পুরস্কারটির বাস্তবায়নে কাজ করে থাকে। প্রতিষ্ঠানটি সম্প্রদায়, লিঙ্গ, জাতীয়তা ইত্যাদিকে পাশ কাটিয়ে এশিয়ার বিভিন্ন ব্যক্তি এবং সংগঠনের স্বীকৃতি ও সম্মাননা প্রদান করে। শুরুতে সরকারী সেবা; জনসেবা; সামাজিক নেতৃত্ব; সাংবাদিকতা, সাহিত্য এবং যোগাযোগে উদ্ভাবনী কলা; শান্তি ও আন্তর্জাতিক সমন্বয় - এই পাঁচটি শ্রেণীতে দেয়া হতো।

পরবর্তীতে ২০০০ সালে ম্যাগসেসে পুরস্কার প্রদান অনুষ্ঠানে প্রতিষ্ঠানটি 'নতুন নেতৃত্ব' নামে নতুন আরো একটি শ্রেণীতে পুরস্কার প্রদানের সিদ্ধান্তের কথা ঘোষণা করে। এ শ্রেণীটি ফোর্ড ফাউন্ডেশনের সহযোগিতায় ও অর্থায়ণের মাধ্যমে সৃষ্ট হয়। ব্যক্তিগতভাবে অনূর্ধ্ব চল্লিশ বছর বয়সীকে তার সম্প্রদায়ের সামাজিক পরিবর্তনে অসামান্য অবদানকে স্বীকৃতি জানাতেই এ শ্রেণীটির সৃষ্টি করা হয়েছে। কিন্তু তার নেতৃত্ব অবশ্যই নিজ সম্প্রদায়ের বাইরে ব্যাপকভাবে স্বীকৃত ও পরিচিত হতে পারবে না। ২০০১ সালে প্রথমবারের মতো নতুন নেতৃত্ব শ্রেণীতে পুরস্কার প্রদান করা হয়।

## পুরস্কারের বিভাগসমূহ
পুরস্কারটি এশিয়ার ব্যক্তিবিশেষ এবং সংস্থাগুলিকে জাতি, ধর্ম, লিঙ্গ বা জাতীয়তা নির্বিশেষে স্বীকৃতি এবং সম্মান প্রদান করে যারা তাদের নিজ নিজ ক্ষেত্রে অসামান্য কৃতিত্ব অর্জন করেছেন এবং জনসম্মাননা প্রত্যাশা না করেই উদারভাবে অন্যদের সাহায্য করেছেন।

এই পুরস্কারগুলি ছয়টি বিভাগে প্রদান করা হত, যার মধ্যে পাঁচটি ২০০৯ সালে বন্ধ করা হয়:
* সরকারি সেবা (১৯৫৮–২০০৮)
* জনসেবা (১৯৫৮–২০০৮)
* কমিউনিটি নেতৃত্ব (১৯৫৮–২০০৮)
* সাংবাদিকতা, সাহিত্য, এবং সৃজনশীল যোগাযোগ শিল্প (১৯৫৮–২০০৮)
* শান্তি এবং আন্তর্জাতিক বোঝাপড়া (১৯৫৮–২০০৮)
* উদীয়মান নেতৃত্ব (২০০১ সাল থেকে)

## পুরস্কারপ্রাপ্তগণ
রামন ম্যাগসাইসাই পুরস্কারের বিজয়ীরা এশিয়ার বিভিন্ন অংশ থেকে আসেন। তবে এমন কিছু উদাহরণও রয়েছে যেখানে বিজয়ীরা এশিয়ার বাইরের দেশ থেকে এসেছেন, যারা বিভিন্ন এশীয় দেশে সেবা করেছেন, কাজ করেছেন বা কোনো উল্লেখযোগ্য কৃতিত্ব অর্জন করেছেন। ২০২১ সাল পর্যন্ত ২২টি এশীয় দেশ থেকে পুরস্কারপ্রাপ্তগণ এসেছেন।

নিম্নে রামোন ম্যাগসেসে পুরস্কার-এর পুরস্কারপ্রাপ্তদের একটি আংশিক তালিকা দেওয়া হলো। পুরস্কারপ্রাপ্তদের ব্যক্তিগত জাতীয়তা বা উৎপত্তির দেশ এবং নাগরিকত্ব উল্লেখ করা হয়েছে।

২০০৯ সাল থেকে উদীয়মান নেতৃত্ব ছাড়া অন্য কোনো নির্দিষ্ট বিভাগে এই পুরস্কার আর দেওয়া হচ্ছে না।

### সরকারি সেবা (১৯৫৮–২০০৮)
১৯৫৯: স্যার চিন্তামন দ্বারকানাথ দেশমুখ (সিআইই, আইসিএস) (ভারত) ১৮৯৬-১৯৮২

### জনসেবা (১৯৫৮–২০০৮)

### সম্প্রদায় নেতৃত্ব (১৯৫৮–২০০৮)

### সাংবাদিকতা, সাহিত্য এবং সৃজনশীল যোগাযোগ শিল্প (১৯৫৮–২০০৮)

## তথ্যসূত্র

## আরও পড়ুন
* পুরস্কার
* নোবেল পুরস্কার
* একাডেমি পুরস্কার
* ফিল্মফেয়ার পুরস্কার
* জাতীয় চলচ্চিত্র পুরস্কার
*রামোন ম্যাগসেসে পুরস্কারপ্রাপ্তদের তালিকা

## বহিঃসংযোগ
*রামোন ম্যাগসেসে এওয়ার্ড ফাউন্ডেশন
* ব্লগে রামোন ম্যাগসেসে এওয়ার্ড ফাউন্ডেশন

বিষয়শ্রেণী:আন্তর্জাতিক পুরস্কার
বিষয়শ্রেণী:মানবতা ও সেবা পুরস্কার
বিষয়শ্রেণী:সাংবাদিকতায় পুরস্কার
বিষয়শ্রেণী:১৯৫৭-এ প্রতিষ্ঠিত
বিষয়শ্রেণী:ফিলিপাইনের পুরস্কার
বিষয়শ্রেণী:১৯৫৭-এ প্রতিষ্ঠিত পুরস্কার
বিষয়শ্রেণী:ম্যাগসেসে পরিবার
বিষয়শ্রেণী:শান্তি পুরস্কার
বিষয়শ্রেণী:সাংবাদিকতা পুরস্কার